jkorsvik/nowiki_second_scrape_merged huggingface dataset:
Harald T. Nesvik

Harald Tom Nesvik (født 4. mai 1966 i Ålesund) er en norsk politiker (FrP). Den 13. august 2018 ble han utnevnt til fiskeriminister i Erna Solbergs regjering. Den 30. august 2019 ble tittelen endret til fiskeri- og sjømatminister.Han var innvalgt på Stortinget fra Møre og Romsdal fra 1997 til 2017. Fra 2013 var han parlamentarisk leder for partiet. Han stilte ikke til gjenvalg ved stortingsvalget i 2017. Fra 1987 til 2009 var han medlem av Ålesund bystyre, fram til 1997 også av formannskapet. Han ble utnevnt til fylkesmann i Møre og Romsdal med tiltredelse i 2019, men valgte å si fra seg embedet. Han gikk heller til en stilling som sjef for informasjon og samfunnskontakt i brønnbåtrederiet Sølvtrans i Ålesund.
Fra Ålesund videregående skole har han grunnkurs fra kontorlinja 1982–1983, VK1 fra regnskapslinja 1983–1984 og VK2 fra EDB-linja 1984–1985. Deretter utdannet han seg innen eksportmarkedsføring for fiskeri ved Møre og Romsdal fiskeritekniske høgskole 1991–1993. Før han ble politiker arbeidet Nesvik som instruktør ved helsestudio, dørvakt og selger i elektroforretning.
Nesvik nominerte i 2002 daværende statsminister i Storbritannia, Tony Blair, og daværende president i USA, George W. Bush, til Nobels fredspris. Han begrunnet nominasjonen til nyhetsbyrået Associated Press med «deres avgjørende innsats mot terrorisme, noe jeg tror vil være den største trusselen mot fred i fremtiden. Dessverre må man noen ganger bruke makt for å sikre fred.»


== Stortingskomiteer ==
2015–2017 medlem i Utenriks- og forsvarskomiteen
2013–2015 medlem i Helse- og omsorgskomiteen
2009–2013 andre nestleder i Næringskomiteen
2005–2009 leder i Helse- og omsorgskomiteen
2001–2005 medlem i Sosialkomiteen
1997–2001 medlem i SosialkomiteenI samtlige perioder har Nesvik også vært medlem eller varamedlem i Valgkomiteen.


== Referanser ==


== Eksterne lenker ==
(en) Harald Tom Nesvik – kategori av bilder, video eller lyd på Commons 
(no) Harald T. Nesvik hos Stortinget 
(no) Harald T. Nesvik hos Norsk senter for forskningsdata 
(no) Harald T. Nesviks stemmegivning på Stortinget (arkivert) siden 2009 systematisert av organisasjonen Holder de ord
Darren Clarke

Darren Christopher Clarke (født 14. august 1968) er en nordirsk profesjonell golfspiller som spiller både på PGA-touren og Europatouren.
Clarke har vært på topp 10 på verdensrankingen i golf. Han vant i 2011 major-turneringen The Open Championship. Han har også vunnet WGC–World Matchplay Championship i 2000, der han slo Tiger Woods i finalen, og WGC–NEC Invitational i 2003. Han oppnådde andreplass på Europatourens pengeliste i 1998, 2000 og 2003.
Clarke ble i dronningens nyttårsliste for 2012 utnevnt til offiser av Order of the British Empire.


== Meritter ==


=== Seire på Europatouren ===
2011 Iberdrola Open, The Open Championship
2008 BMW Asian Open, KLM Open
2003 NEC Invitational (regnes også som seier på PGA-touren)
2002 Compass Group English Open
2001 Smurfit European Open
2000 Andersen Consulting Match Play Championship (regnes også som seier på PGA-touren), Compass Group English Open
1999 Compass Group English Open
1998 Benson & Hedges International Open, Volvo Masters
1996 Linde German Masters
1993 Alfred Dunhill Open


== Referanser ==


== Eksterne lenker ==
(en) Offisielt nettsted 
(en) Darren Clarke – kategori av bilder, video eller lyd på Commons 
(en) Darren Clarke på Internet Movie Database 
(de) Darren Clarke – Munzinger Sportsarchiv 
(en) Darren Clarke – PGA-touren 
(en) Darren Clarke – Europatouren 
(en) Darren Clarke – Japantouren 
(en) Darren Clarke – Verdensrankingen 
(en) Profil på Europeantour.com
Eli Sollied Øveraas

Eli Sollied Øveraas (født 15. august 1949, død 15. november 2020) var en norsk lærer og politiker (Sp). Hun var innvalgt på Stortinget fra Møre og Romsdal 1993–1997 og 2001–2009 og var 2. vararepresentant 1997–2001.
Øveraas hadde realskoleeksamen fra 1966, deleksamen til examen artium fra 1968, og diverse kurs om skole og undervisning 1971–1993. Hun var konstituert lærer ved Svorta skule i Ørskog 1971–1974 og vikarlærer i Vestnes 1974–1993.


== Stortingskomiteer ==
2005–2009: medlem av Transport- og kommunikasjonskomiteen
2001–2005: medlem av Familie-, kultur- og administrasjonskomiteen
1993–1997: sekretær i Familie-, kultur- og administrasjonskomiteen
1993–1997: varamedlem i Valgkomiteen


== Referanser ==


== Eksterne lenker ==
(no) Eli Sollied Øveraas hos Stortinget 
(no) Eli Sollied Øveraas hos Norsk senter for forskningsdata 
(en) Eli Sollied Øveraas hos Europarådets parlamentarikerforsamling
Pádraig Harrington

Pádraig Harrington (født 31. august 1971 i Dublin, Irland) er en profesjonell golfspiller som spiller både på PGA-touren og Europatouren.


== Meritter ==


=== Seire på Europatouren ===
2008: The Open Championship, PGA Championship
2007: Irish Open, The Open Championship
2006: Dunhill Links Championship
2004: Linde German Masters, Omega Hong Kong Open
2003: Deutsche Bank - SAP Open TPC of Europe, BMW Asian Open
2002: Dunhill Links Championship
2001: Volvo Masters Andalucia
2000: Brazil Sao Paulo 500 Years Open, BBVA Open Turespaña Masters Comunidad de Madrid
1996: Peugeot Spanish Open


=== Seire på PGA-touren ===
2008: The Open Championship, PGA Championship
2007: The Open Championship
2005: Honda Classic, Barclays Classic


== Referanser ==


== Eksterne lenker ==
(en) Offisielt nettsted 
(en) Pádraig Harrington – kategori av bilder, video eller lyd på Commons 
(de) Pádraig Harrington – Munzinger Sportsarchiv 
(en) Pádraig Harrington – Olympedia 
(en) Pádraig Harrington – Sports-Reference (OL-resultater – arkivert) 
(en) Pádraig Harrington – PGA-touren 
(en) Pádraig Harrington – Europatouren 
(en) Pádraig Harrington – Japantouren 
(en) Pádraig Harrington – Verdensrankingen 
Profil på Europeantour.com
Liste over Norges kirke- og undervisningsministre

Liste over norske kirke- og undervisningsministere er en liste over statsråder i Kirke- og undervisningsdepartementet (KUD). 
Fra 1. januar 1990 ble det delt opp i Kirke- og kulturdepartementet og Utdannings- og forskningsdepartementet.


== 1. ministerium (kirke- og undervisningsanliggender) ==
Niels Treschow: 30.11.1814 - 15.09.1816
Christian Krohg d.e.: 15.09.1816 - 15.09.1817
Niels Treschow: 15.09.1817 - 01.01.1819


== Kirke- og undervisningsdepartementet ==


=== Fram til 1884 ===


=== Fra 1884 til 1945 ===


=== Fra 1945 ===


== Referanser og fotnoter ==


== Se også ==
Liste over Norges kunnskapsministre for perioden etter 1990.
Mary Victoria Hamilton

Mary Victoria Douglas-Hamilton (født 11. desember 1850, død 14. mai 1922) var den skotsk-tyske oldemoren til fyrst Rainier III av Monaco, motedesigneren Egon von Fürstenberg og skuespilleren Ira von Fürstenberg.
Hun var datter av William Alexander Anthony Archibald Hamilton, 11. hertug av Hamilton og hans kone, prinsesse Marie Amelie Elisabeth Caroline av Baden. Hun var barnebarn av erkehertug Karl Ludwig Friedrich av Baden og Stephanie de Beauharnais, som igjen var barnebarn av Josephine de Beauharnais.
Hun var gift første gang i 1869 med fyrst Albert I av Monaco. De ble skilt i 1880. Hun var deretter gift med grev Tassilo Festetics von Tolna.


== Referanser ==
Greg Norman

Gregory John Norman (født 10. februar 1955 i Queensland) er en australsk profesjonell golfspiller som var rangert som verdens beste spiller i 331 uker på 1980- og 1990-tallet. Han har tilnavnet The Great White Shark. Norman ble profesjonell spiller i 1976.
Han vant The Open Championship to ganger, i 1986 og 1993, men er kjent for å ha uflaks. I 1986 ledet Norman alle fire major-turneringene etter tredjerunden, men vant kun The Open. Han mistet seieren i PGA-mesterskapet etter at Bob Tway hullet et bunker-slag, og i The Masters året etter tapte Norman for Larry Mize, som satte en 40-meters chip i hullet. Hans kanskje mest kjente runde var i The Masters i 1996, da han sløste bort en seks-slags ledelse i sisterunden og tapte turneringen til Nick Faldo med fem slag.
Normans sympatiske vesen har gjort ham til den perfekte talsmann for en rekke produkter, inkludert det vanlige spekteret av golfutstyr, men også mange andre produkter. Samtidig som han har fortsatt å spille turneringer, har hans forretninger tatt stadig mer av tiden. Hans personlige formue er anslått til flere hundre millioner amerikanske dollar. Norman er den eneste spilleren i historien som har toppet pengelisten på begge sider av Atlanterhavet.
Han giftet seg i 2008 med den tidligere amerikanske tennisspilleren Chris Evert. Norman er bosatt i Hobe Sound, Florida.


== Referanser ==


== Eksterne lenker ==
(en) Offisielt nettsted 
(en) Greg Norman – kategori av bilder, video eller lyd på Commons 
(en) Greg Norman – galleri av bilder, video eller lyd på Commons 
(de) Greg Norman – Munzinger Sportsarchiv 
(en) Greg Norman – Sport Australia Hall of Fame 
(en) Greg Norman – Florida Sports Hall of Fame 
(en) Greg Norman – PGA-touren 
(en) Greg Norman – Europatouren 
(en) Greg Norman – Japantouren 
(en) Greg Norman – Verdensrankingen
Brandbu

Brandbu er et sogn i Gran på Hadeland i Innlandet. Tettstedet Brandbu/Jaren ligger delvis i Brandbu. Sognekirken til Brandbu er Nes kirke, på nordsiden av Røykenvika. Røykenvikbanen med Brandbu stasjon gikk fra 1900 til 1957 til Røykenvik ved Randsfjorden. Stasjonsbygningen er revet. Fra toppen av Brandbukampen (522 moh), opprinnelig en vulkan fra perm-perioden, er det vid utsikt over Brandbu og bygdene rundt. Den tidligere kommunen ble slått sammen med Gran 1. januar 1962. Like ved Brandbu sentrum ligger Brandbu ungdomsskole, samt tidligere Hadeland videregående skole avdeling Brandbu før ny skole sto ferdig i 2012.
Kommunen hørte til tidligere Oppland fylke.


== Brua ==
Brua, som det ofte sies, eller Åvedalsbrua, også skrevet Augedalsbrua, er et eldgammelt brosted over (Vigga), og her var i eldre tid skysstasjon. Her møttes den gamle og den nye Bergensveien, og Høgkorsveien gikk herfra over til Toten. Riktignok ble brostedet flyttet til Rosendal litt lenger oppe ved elven på midten av 1800-tallet, men Brua fortsatte å være skyssted. Stedet var dessuten møtested for kommunestyret i den gamle kommunen Brandbu.
Brua er motivet for maleriet «Augedals bro» (1897) av Gerhard Munthe.


== Kommunen ==
Brandbu kommune ble utskilt fra Gran kommune i 1897, og innlemmet igjen i 1962. Kommunens området omfattet begge sider av Randsfjorden.


== «Brandbu Polonaise» ==
«Brandbu Polonaise» ble skrevet av Peder Pedersen Sandbæk. Hadelandsgutta Leder: A.K. Nielsen spilte den inn i Oslo 3. september 1954. Melodien ble utgitt på 78-platen His Master's Voice A.L. 3434. Arr.: A.K. Nielsen.


== Referanser ==
Bjørnør

Bjørnør er en tidligere kommune i Trøndelag, opprettet 1837 ved en sammenslutning av sognene Stoksund, Roan og Osen. 1. juni 1892 ble Bjørnør delt opp igjen, etter sognegrensene, til kommunene Stoksund, Roan og Osen.
Gårds- og slektshistorien for Bjørnør er dokumentert i verket Bjørnørfolket av Sigurd Brattgjerd og en rekke medforfattere.


== Referanser ==
Stoksund

Stoksund er ei bygd og et sogn på Fosen på Trøndelagskysten. Stoksund omfatter Stokkøya og Linesøya, grendene Revsnes og Harbak og fastlandet innenfor, til sammen 114,23 km², og utgjør den nordvestlige delen av Åfjord kommune. For statistiske formål utgjør Stoksund et delområde av Åfjord kommune med 646 innbyggere den 1. januar 2017. Stoksund kirke ligger på Revsnes, hvor det også finnes barne- og ungdomsskole, barnehage og dagligvarehandel med post. Selv om Stoksund var kommunenavn frem til 1964 og er navnet på kirken i bygda ble Stoksund i mange år skrevet som Stokksund. I eldre matrikler er det også Stoksund som er skrevet. I 2020 ble det endelig vedtatt at bygdelagsnavnet skal skrives på samme måte som det gamle kommunenavnet.
Navnet kommer fra skipsleden som går igjennom det trange sundet. Øyene har fastlandsforbindelse med Revsnes via Stokkøybrua og Linesøybrua på fylkesvei 6320, mens fylkesvei 723 forbinder Stoksund med Årnes.
Jordbruket er en viktig næringsvei, mens det tradisjonelle fiskeriet har gått tilbake og havbruk har blitt desto viktigere. Det finnes settefisk- og oppdrettsanlegg, reparasjonsverft og servicebåtrederi.  Det er flere småbåthavner, blant annet Kuringen Marina. Ved Kuringen Marina finner man Kuringen Bryggehotell, en ombygd klippfiskbrygge fra 1885 som tilbyr overnatting og servering (blant annet i en ombygd, flytende laksemære). Stokkøya Sjøsenter på Hosnasand drives som hotell-, kurs- og konferansested med matservering på Strandbaren. Det er flere naturopplevelser i området, blant annet Harbakhula.


== Administrativ inndeling ==

Under Frostatinget i middelalderen hørte Fosen til Nordmøre, og kystbygdene i Bjørnør utgjorde et skipreide med sete på Revsnes. Siden middelalderen har Revsnes også vært kirkested.Ved reformatsen i 1589 var det to prester i Bjørnør prestegjeld som betjente hovedkirken i Roan og annekskirkene i Osen og Stoksund. Med formannskapslovene av 1837 utgikk fra prestegjeldet det verdslige Bjørnør formannskapsdistrikt. I 1892 ble Bjørnør delt i tre herreder (kommuner), etter sognegrensene. I 1964 ble Stoksund en del av Åfjord kommune, etter at den faste veiforbindelsen mellom de to kommunene hadde åpnet i 1955. I 1967 ble Stoksund sogn overført fra Bjørnør til Åfjord prestegjeld. Prestegjeldene ble faset ut fra 2004, og Stoksund hører til Fosen prosti i Nidaros bispedømme.


== Referanser ==


== Litteratur ==
Amundal, Sigurd (1994). Stokkøy skole. 100-årsjubileum 1994. Åfjord heimbygdslag. 
Blix, Kåre m.fl. (red.) (2000). Fra Stoksund kirkes historie. Jubileumsskrift ved Stoksund kirkes 175 års-jubileum i år 2000. Stoksund menighetsråd. 
Brattgjerd, Sigurd (2001). Bjørnørfolket. Gårds- og slektshistorie for Bjørnør. Bd. 5: Stoksund, folk og heimer før 1975. Bjørnør bygdeboknemnd. ISBN 82-992891-4-9. 
Guttelvik, Henrik (1973). Bjørnør: Osen, Roan, Stoksund. Kommunejubileet 1837–1937 (2 utg.). Bjørnør historielag. 
Hilstad, Martin (1969). Klokketårnet ved havet. Skildringer frå ei bygd i ytre Fosen. Trondheim: Rune Forlag. 
Sørgård, Ingeborg m.fl. (1995). Med havet som levevei – fra Linesøyas fortid. Åfjord.
Vigrestad

Vigrestad er et tettsted i Hå kommune sør på Jæren i Rogaland. Tettstedet har 2 094 innbyggere per 1. januar 2022, og ligger omtrent 7,5 kilometer sør for kommunesenteret Varhaug. Stedsnavnets førsteledd kan komme av det norrøne navnet vigr, som betyr spyd. Nord for bygda er det flere gravhauger fra jern- og bronsealderen.


== Kjente personer fra Vigrestad ==
Jacob Lund, forretningsmann
Monica Sandve, tidligere verdensmester i håndball
Vidar Nisja, fotballspiller
Kjetil Lund, tidligere statssekretær i Finansdepartementet
Enevald Flåten, pastor


== Referanser ==
Adam Scott

Adam Scott (født 16. juni 1980) er en australsk profesjonell golfspiller. 
Per mars 2005 er han en av kun to golfspillere yngre enn Tiger Woods som har vært blant de 10 beste på verdensrankingen i golf (den andre er Sergio Garcia). I 2014 var han nummer en i tilsammen 14 uker. 
Han omtales ofte som Greg Normans arvtager i australsk golf, et inntrykk som ble forsterket da han ansatte Normans tidligere caddie i 2004.
Scotts karriere tok av i 2001, hans første hele år som profesjonell, da han vant Europatourens Alfred Dunhill Championship i Johannesburg i Syd-Afrika. Det neste året tok han to nye seire på Europatouren, i Qatar Masters og Diageo Scottish PGA Championship.
I 2003 tok han en ny seier på Europatouren i Carlsberg Scandinavian Masters, og sin første seier på PGA-touren i Deutsche Bank Championship. Flere seire på PGA-touren fulgte i 2004 i The Players Championship og Booz Allen Classic. Tidlig i 2005 vant han Nissan Open og havnet blant de ti beste på verdensrankingen for første gang.
I 2005 og 2006 vant han Singapore Open på Asia-touren.
Scott representerte Australia i WGC – World Cup i 2002 og var med på det internasjonale laget i Presidents Cup i 2003, 2005 og 2007.


== Seire ==


=== PGA-touren ===
2016: The Honda Classic, WGC–Cadillac Championship
2014: Crowne Plaza Invitational at Colonial
2013: The Masters, The Barclays
2011: WGC–Bridgestone Invitational
2010: Valero Texas Open
2008: EDS Byron Nelson Championship
2007: Shell Houston Open
2006: The Tour Championship
2005: Nissan Open1
2004: The Players Championship, Booz Allen Classic
2003: Deutsche Bank Championship1: Værforholdene gjorde at turneringen ble avkortet til 36 hull.  Noen kilder regner derfor ikke denne seieren med blant offisielle seire.


=== Europatouren ===
2016: WGC–Cadillac Championship
2013: Masters
2011: WGC–Bridgestone Invitational
2010: Barclays Singapore Open
2008: Qatar Masters
2005: Johnnie Walker Classic
2003: Scandic Carlsberg Scandinavian Masters
2002: Qatar Masters, Diageo Championship at Gleneagles
2001: Alfred Dunhill Championship


== Referanser ==


== Eksterne lenker ==
(de) Adam Scott – Munzinger Sportsarchiv 
(en) Adam Scott – PGA-touren 
(en) Adam Scott – Europatouren 
(en) Adam Scott – Japantouren 
(en) Adam Scott – Verdensrankingen 
Profil på europeantour.com
Offisielt nettsted 
(en) Adam Scott (golfer) – kategori av bilder, video eller lyd på Commons
Ira von Fürstenberg

Ira von Fürstenberg (egentlig Virginia Carolina Theresa Pancrazia Galdina Prinzessin zu Fürstenberg, født 18. april 1940 i Roma), prinsesse von Fürstenberg, er en europeisk filmskuespillerinne, smykkedesigner og sosietetskvinne.
Hun er datter av prins Tassilo Egon Maria Karl George Leo von Fürstenberg og hans første kone Clara Agnelli, som er en av Fiat-arvingene.
Prinsesse Ira skal ha vært en nær venn og angivelig elskerinne av fyrst Rainier III av Monaco i årene etter fyrstens kones død. Ira og Rainier var tremenninger; begge var oldebarn av lady Mary Victoria Hamilton, den skotsk-tyske hustruen til fyrst Albert I av Monaco.
Hun var første gang gift i 1955 i Venezia med prins Alfonso zu Hohenlohe-Langenburg (1924–2003). Hun var da 15 år, og brudgommen 31. De fikk to sønner, blant annet alpinisten Hubertus. De ble skilt i 1960. Deretter giftet hun seg med den brasilianske industrimannen Francisco Pignatari (1916–1977), men de ble skilt etter tre år.


== Referanser ==


== Eksterne lenker ==
(en) Ira von Fürstenberg – kategori av bilder, video eller lyd på Commons 
(en) Ira von Fürstenberg på Internet Movie Database 
(sv) Ira von Fürstenberg i Svensk Filmdatabas 
(fr) Ira von Fürstenberg på Allociné 
(en) Ira von Fürstenberg på AllMovie 
(en) Ira von Fürstenberg hos The Movie Database 
(en) Ira von Fürstenberg på Discogs 
(en) Ira von Fürstenberg hos The Peerage
Stjørna

Stjørna (tidligere blant annet skrevet Skjørn) var en kommune i Sør-Trøndelag som eksisterte fra 1899 til 1963. Den gamle kommunen ble i 1963 delt mellom kommunene Bjugn og Rissa, og er siden 2020 en del av Ørland og Indre Fosen kommuner.

Stjørna var fra 1837 en del av Ørland kommune, men fulgte med da Bjugn ble skilt ut fra Ørland som egen kommune i 1853. Stjørna ble egen kommune 1. januar 1899 under navnet Skjørn da Bjugn ble delt i tre kommuner: Bjugn, Nes og Stjørna. Stjørna hadde ved opprettelsen 2 166 innbyggere. 1. januar 1964 ble Stjørna kommune delt og slått sammen med andre kommuner. Den sørlige delen – Sør-Stjørna – med sine 1 868 innbyggere ble slått sammen med Rissa og det meste av Stadsbygd til den nye kommunen Rissa. Den nordlige delen – Nord-Stjørna – med sine 676 innbyggere ble slått sammen med kommunene Bjugn, Jøssund og Nes til den nye kommunen Bjugn.


== Samfunn ==
Kommunehuset lå i Sørfjorden/Husbysjøen, men det var også offentlige funksjoner i andre bygder: man hadde felles lensmann, distriktslege og sogneprest med Bjugn, trygdekontor i Fevåg, bank i Husbysjøen, kommunekasserer i Høybakken og framhaldsskole i Husbysjøen.Stjørna Sparebank ble opprettet 1886 som Skjørn Spare- og Låndeindretning, og skiftet navn til Stjørna Sparebank i 1925. Den fusjonerte med Trondhjems og Strindens Sparebank i 1975, men drev videre under eget navn til en ny fusjon i 1985. Det som etterhvert ble Sparebank 1, besluttet etterhvert å legge ned sin avdeling i Stjørna, og de senere årene har banken blitt holdt i live ved at den hadde sin egen avdeling i en av butikkene i Sørfjorden sine lokaler. Dette siste tiltaket med bankvirksomhet i Stjørna ble avskaffet rundt 2010.
Bryggerekka i Råkvåg er et populært kulturminne, og har generert betydelig rorbu- og kulturturisme.
Ramsvik kirke fra 1909 ligger mellom Råkvåg og Husbysjøen i Rissa. Hegvik kirke fra 1858 ligger i Høybakken, Bjugn.
Serberhytta er et minne fra flyktningtrafikk under annen verdenskrig. Holvassgården en fjellgård som ble drevet til 1956.


== Kjente personer fra Stjørna ==

Nekolai Dahl (1880–1962), oppfinner og grossist
Kristian Ramsvik (1885–1966), stortingsmann og grossist
Adolf Salbubæk (1891–1946), stortingsmann
Anders Rødsjø (1906–1995), historiker
Helga Waabenø (1908–1994), misjonær
Anders Aune (1923–2011), politiker
Arnold Selnes (1929–), oppfinner
Magne Sandøy (1935–2012), kunstner
Arnfinn Nesset (1936–), Norges verste seriemorder
Rudolf Børø (1948–), forfatter
Torvald Sund (1952–), forfatter
Rita Westvik (1952–), programleder i NRK
Alf Toftner (1957–2018), kunstner
Jørn Jamtfall (1966–), tidligere keeper og nåværende keepertrener for Rosenborg Ballklub
Gudleik Husby (1967–), maraton- og ultraløper
Lasse Strand (1974–), tidligere RBK-spiller


== Referanser ==


== Eksterne lenker ==
stjorna.no; Stjørna Heimbygdslag
Stemshaug

Stemshaug er en tidligere kommune i Møre og Romsdal fylke. Stemshaug var fra 1837 del av Aure formannskapsdistrikt sammen med Valsøyfjord. Valsøyfjord ble skilt ut som egen kommune 1. januar 1894.
Stemshaug ble skilt ut som egen kommune fra Aure 1. juli 1914. Kommunen hadde 851 innbyggere ved opprettelsen.
1. januar 1965 ble Stemshaug og Aure kommuner samt områder på Ertvågøya fra Valsøyfjord og Tustna kommuner slått sammen til den nye Aure kommune. Stemshaug hadde ved sammenslåingen 877 innbyggere.


== Historikk ==
Navnet Stemshaugs eldre form kan tenkes å være Stefnishaugr, av stefni, avledet av stafn, stavn, brukt om en sterkt fremspringende, bratt høyde og om langt utstikkende odder. Stafn er antageligvis hentet fra bruksnavnet Stevnet. I fjorden utenfor gården stikker det et lite smalt nes ut som ender i en bratt fjellknaus.


== Referanser ==
Valsøyfjord

Denne artikkelen handler om den tidligere kommunen. For det geografiske området, se Valsøyfjorden.
Valsøyfjord er en tidligere kommune i Møre og Romsdal, fra 1837 del av Aure formannskapsdistrikt. Kommunen omfattet området rundt Valsøyfjorden på Nordmøre
Valsøyfjord ble skilt ut som egen kommune da Aure ble delt i to 1. januar 1894. Valsøyfjord hadde ved opprettelsen 942 innbyggere.
1. januar 1965 ble det meste av Valsøyfjord med 1 104 innbyggere slått sammen med Halsa til den nye Halsa kommune. Området på Ertvågøya med 141 innbyggere ble slått sammen med en del av Tustna på Ertvågøya samt Aure og Stemshaug kommuner til den nye Aure kommune.
Russlands føderasjonssubjekter

Russland er en føderasjon som består av 83 subjekter (på russisk: субъект(ы); uttale: subjEkty, entall subjEkt). Hvert av disse subjektene har to representanter i Det russiske føderasjonsrådet, men de har ulik grad av selvstendighet. Hvert subjekt hører til en av de følgende kategorier:


== Subjekter i Den russiske føderasjon ==

I 2004 startet prosessen med å slå sammen enkelte av føderasjonssubjektene til større krajer.


== Administrativt kart over Den russiske føderasjon ==

Region 81, Komi-Permjakia, ble 1. desember 2005 slått sammen med region 59 Perm oblast for å danne Perm kraj.


== Noter ==
Solum

Solum er en tidligere selvstendig kommune i Telemark fylke opprettet som Solum formannskapsdistrikt i 1837.
En del av Solum med 1 042 innbyggere ble overført til Skien 1. juli 1916. 1. juli 1920 ble ytterligere en del av kommunen med 1 614 innbyggere overført til Porsgrunn.
1. januar 1964 ble Solum, Gjerpen og Skien kommuner samt Valebø krets i Holla slått sammen til den nye Skien kommune.
1. januar 1968 ble en del av Skien (områder fra tidligere Solum og Gjerpen kommuner) med totalt 3 554 innbyggere overført fra Skien til Porsgrunn kommune.
Blant bydelene som lå i Solum var Nenset, Tollnes, Flakvarp, Skotfoss, Åfoss og Klyve.